Klapperkolwyntjies | SARIE
Klapperkolwyntjies	deur Barbara Joubert
(24 klein kolwyntjies)
3 eiers 100 g strooisuiker 175 g bruismeel 175 g botter (by kamertemperatuur en sag) 5 ml vanieljegeursel
125 ml klapper 30 ml aarbeikonfyt
Verhit jou oond tot 180 ºC. Voer 'n kolwyntjiepan met 24 papierbakkies uit. Plaas al die bestanddele in die mengbak van jou elektriese menger. Klits alles saam vir 3 – 4 minute. Skep die mengsel in die bakkies en plaas in die warm oond. Bak vir 15 minute. Haal uit die oond en laat afkoel voor jy dit versier.
100 g sagte botter 100 g versiersuiker, gesif 15 ml melk ekstra klapper om bo-oor te sprinkel
Meng die sagte botter en versiersuiker goed saam in jou menger. Voeg die melk by en meng weer goed. Gebruik 'n spuitsak om die kolwyntjies te versier. Sprinkel ekstra klapper bo-oor.